cyanic-selkie/wikianc huggingface dataset:
Bjørn Grinde
Grinde har studert biologi, antropologi, psykologi og pedagogikk ved Universitetet i Oslo med en cand.scient.-grad i biologi fra 1979. Han var ansatt som forsker ved Norsk Hydros institutt for kreftforskning ved Radiumhospitalet 1979–1980 og tok doktorgraden (dr.scient.) i biologi ved Universitetet i Oslo i 1981 basert på forskning han gjorde der. Han tok sin andre doktorgrad (dr.philos.) i biologi som vitenskapelig assistent ved Universitetet i Oslo i 1984. Han jobbet ved Veterinærhøgskolen fra 1987–1988 og har siden vært ansatt ved Folkehelseinstituttet. Den tidlige forskningen var knyttet til basale cellebiologiske problemstillinger som autofagi. Senere jobbet han i mange år med genetiske og evolusjonsbiologiske spørsmål om virus og bakterier. Fra rundt år 2000 har hovedfokuset vært menneskets adferdsbiologi – det å forstå hvordan evolusjonsprosessen har formet menneskets hjerne. Denne forskningen har vært spesielt rettet mot mental helse og «lykkebiologi».
Ved siden av over 160 vitenskapelige publikasjoner, har han skrevet en rekke populærvitenskapelige artikler og bøker samt produsert filmer. Dessuten brukes han mye som foredragsholder og bidragsyter for radio og TV.
Grand Hyatt Beijing
Grand Hyatt Beijing er et 825-værelses hotell i den kinesiske hovedstad Beijing. Det ble åpnet i oktober 2001.
Hotellet ligger sentralt i byen, i krysset mellom Chang'an-avenyen og Wangfujing. Den er del av Oriental Plaza.
Majorstuen politistasjon
Majorstuen politistasjon er en politistasjon tilhørende Oslo politistrikt og har adresse i Sørkedalsveien 27 B i Oslo. Stasjonen har hatt lokaler i nåværende bygning siden 1993. Før dette lå stasjonen i Majorstuveien 36. Stasjonen er i likhet med de fire andre stasjonene i Oslo, delt inn i ett etterforskning-, forebyggende- og ordensavsnitt. I tillegg til dette er det sivilt ansatte som har til oppgave å drifte administrasjonen ved stasjonen. Stasjonen ledes av Arne Solberg som er politiinspektør. Stasjonen er en av tre politistasjoner i Enhet vest i Oslo politidistrikt.
Stasjonens kallesignal er «B» eller Bravo på det fonetiske alfabet.
Området til stasjonen innefatter Oslo vest, med unntak av Bygdøy-Frogner, som hører til Sentrum politistasjon.
Stasjonen har egen politivakt som er åpen mandag-fredag 8-15. Om sommeren kan åpningstidene være noe kortere.
Etterforskningsavsnittet er delt inn i fire grupper. Hver gruppe har til enhver tid hospitanter. Disse er tjenestemenn og -kvinner som til det daglige tjenestegjør ved andre avsnitt, hovedsakelig ordensavsnittet. Hospitantperioden er seks måneder. Dette etter å ha gjennomført et innføringskurs for etterforskning i regi av politidistriktet. Avsnittet ledes av en politioverbetjent og hver gruppe ledes av en politiførstebetjent.
Forebyggende avsnitt jobber opp mot skoler og ungdom i Majorstuen krets. En viktig oppgave ved avsnittet er å «fange opp» ungdom som er i faresonen for å falle inn i et kriminelt miljø. Dette gjøres blant annet ved bekymringssamtaler, hvor foreldre eller foresatte må møte sammen ungdommen hos avsnittet. Avsnittet kjører uniformert bilpatrulje, primært i helgene.
Ordensavdelingen er delt inn i 4 vaktlag, eller divisjoner som de er kalt i politiet. Hver divisjon består av 25 tjenestemenn, og ledes av 2 politiførstebetjenter, hvorav 1 divisjonsleder og 1 vaktleder. Ordensavsnittets primære oppgave er den daglige patruljeringen i kretsen, samt å rykke ut på oppdrag fra operasjonssentralen. Avsnittet disponerer både personbiler som er uniformerte og sivile, samt cellebiler, også kalt marjer. Ordensavnittet ved Majorstuen har også ansvar for å patruljere ved de forskjellige ambassadene i Oslo og har til en hver tid en patruljebil som har dette som sitt eneste ansvar. Avsnittet ledes av en politioverbetjent.
Deler av Oslo politidistrikts HR-avdeling og Seksjon for trafikk- og sjøtjeneste holder til i samme bygg med adresse Sørkedalsveien 27A.
Redalen Idrettslag
Redalen Idrettslag er et idrettslag fra Redalen i Innlandet. Det ble stiftet 20. juni 1945, og har lag og aktive innen blant annet fotball, håndball og skiidrett. Idrettslaget har 350 medlemmer.
Region Sjælland
Region Sjælland omfatter de tidligere Roskilde, Storstrøms og Vestsjællands amter. Regionen har sentral forvaltning og sete for det folkevalgte Regionsrådet i Sorø. Det endelige navnet og området ble fastsatt i lov av 24. juni 2005.
Redalen Idrettslag
De holder til på Redalen stadion. Fotballaget spiller i 2020 i 5. divisjon, etter å ha spilt i 3. divisjon i 2016 og 2017.
Region Sjælland
Til tross for navnet omfatter regionen ikke hele øya Sjælland. Den nordøstlige delen av øya, der byene København, Hillerød og Helsingør ligger, tilhører Region Hovedstaden. Samtidig omfatter Region Sjælland også øyene Lolland, Falster, Møn og flere mindre øyer.
Region Sjælland har 17 kommuner. Folkemengden var 816 118 per 1. januar 2007.
Kommuner
Region Sjælland består av følgende kommuner; tallet i parentes bak kommunenavnet er kommunens innbyggertall per 1. januar 2007:
Odd Harald Hauge
Odd Harald Hauge (født 18. mars 1956) er en norsk pressemann. Han grunnla Nettavisen i 1996 sammen med Knut Ivar Skeid og Stig Eide Sivertsen. Her var han ansvarlig redaktør. Tidligere har han vært journalist og redaktør i Kapital og økonomiredaktør i Aftenposten. Han tok også på seg engasjement som styreleder i IM International AS.
Hauge er kjent for sin store friluftsinteresse. Han gikk til Sydpolen sammen med Cato Zahl Pedersen og Lars Ebbesen i 1994.
Hauge er også romanforfatter og har utgitt sakprosabøker.
Herbert Lincoln Clarke
Herbert Lincoln Clarke (født 12. september 1867 i Woburn, Massachusetts, død 30. januar 1945 i Los Angeles, California) var en anerkjent amerikansk kornettist og komponist. Clarke regnes for å være en av tidenes fremste kornettister.
Biografi
Herbert Clarkes far, William Horatio Clarke, var kirkeorganist og utdannet musiker. Herbert kom imidlertid først og fremst til å bli en selvlært musiker. Hans første instrument var visstnok en gammel skarptromme, deretter forsøkte han seg på en fiolin, før han begynte å sysle med messinginstrumenter. 14 år gammel, etter å ha hørt Bowen R. Church spille med David Wallace Reeves' American Band i Toronto, bestemte Herbert seg for å bli kornettist. Det tok mange år med øving før han slo igjennom. Han spilte kornett i sin brors (Ed Clarke) orkester og lærte dessuten mye om ensemblespill, balanse og intonasjon ved å spille fiolin i et symfoniorkester ledet av Dr. F. H. Torrington. 17 år gammel fikk Clarke spille med en habil kornettist, Walter B. Rogers, i The Schubert Brass Quartet. I september 1889 giftet han seg med Elizabeth «Lizzie» Loudon, de fikk to barn Vivian «Grace» i 1890 og Edward James i 1892. Få år senere ble Herbert og Lizzie skilt. Herbert giftet seg så med Lillian Bell Hause, som han også fikk to barn med; Ruby Bell og Herbert jr. Det var først i 1892 at gjennombruddet som kornettist skulle komme, etter å ha bestått prøvespill kom Clarke nemlig til å få erstatte Benjamin Bent i Gilmores band. Patrick Gilmore døde imidlertid senere samme år og bandet ble oppløst. Fra 1893 til 1917 var Clarke, med unntak av ett år da han bl.a. dirigerte American Band of Providence, solokornettist i det mest berømte av alle profesjonelle sivile korps: The John Philip Sousa Band. Han var solist med dette orkesteret utallige ganger, ofte i egne verker. Riktignok var han stadig vekk innom andre band og orkester også, han var bl.a. vikar som 2. trompeter i New York Philharmonic Orchestra...
Etter at Clarke ga seg i The Sousa Band, flyttet han i 1923 - av helsemessige årsaker - med sin kone Lillian til Long Beach, California. Der virket han som dirigent og pedagog. I California dirigerte Clarke Long Beach Municipal Band fram til 1943. Han skrev flere lærebøker, som brukes verden over den dag i dag. Clarke ligger begravd i Congressional Cemetery, Washington DC ; ved siden av sin meget gode venn John Philip Sousa.
Solostykker for kornett
Clarke komponerte over 50 solostykker for kornett. Her følger en liste over de mest populære:
Prosa
How I Became A Cornetist (1934); en selvbiografi
Ana Cecilia Cantu
Ana Cecilia Cantu Felix (født 14. september 1985) er en meksikansk kunstløper. Cantu vant det nasjonale meksikanske mesterskapet i kunstløp i 2002, 2007, 2008 og 2009. Hennes yngre søster, Michele Cantu er også blant Mexicos beste kunstløpere.
Yrjö Hietanen
Hietanen ble olympisk mester i padling to ganger under Sommer-OL 1952 i Helsingfors. Sammen med Kurt Wires vant han både K-2 1 000 og K-2 10 000 meter.
Kommunal vei 398 (Stavanger)
Kommunal vei 398 i Stavanger går mellom Fiskepiren og Klubbgata i Stavanger. Veien var 0,4 km lang og gikk gjennom Langgata, Pedersgata, Nytorget og Hospitalgata.
Den har blitt omklassifisert fra fylkesvei 398 til kommunal vei, bortsett fra Pedersgata og Nytorget som er nummerert Kv2209.
Indias finansminister
Indias finansminister (engelsk: Finance Minister of India) er en stilling i kabinettet (Finansdepartementet) i den indiske regjeringen. Han lager utkast til Indias statsbudsjett og har ansvaret for den nasjonale økonomien. Nåværende finansminister i India er Arun Jaitley.
Danmarks regioner
De fem regioner som per 1. januar 2007 erstattet Danmarks 13 amt er et ledd i regjeringens og Dansk Folkepartis avtale om strukturreform, som ble inngått i juni 2004. De gamle amtene og de overgripende samarbeidene mellom amtene i hovedstadsområdet ble avløst av større regionsnivåer, kombinert med kommunesammenslåinger over hele landet.
Organisering
De endelige navn og områdeinndeling ble fastsatt i lov av 24. juni 2005, og trådte sammen med kommunereformen i kraft 1. januar 2007. Her ble 270 kommuner erstattet av 98 kommuner fra 2007. Samtidig innebar også strukturreformen at de 15 statsamter (tilsvarte det norske fylkesmannembetet) ble avløst av fem regionale statforvaltninger som følger de nye regionsgrensene.
Regionene dannet 23. mars 2006 interesseorganisasjonen Danske Regioner, som ivaretar regionenes interesser nasjonalt og internasjonalt – bl.a. med eget kontor i EU-hovedstaden Brussel.
Danmark ble inndelt i følgende 5 regioner:
Byer som mistet status som amtssete i forbindelse med strukturreformen ble tilgodesett med forskjellige statlige administrasjonskontorer.
Unntaket er de 46 kommunene i Øst-Danmark, som på tvers av to regioner utgjør en arbeidsmarkedsregion og 45 av de 46 kommuner har bare et felles trafikkselskap, Movia. Bornholms Regionskommune har på grunn av avstanden sitt eget trafikkselskap, BAT, tidligere Bornholms Amts Trafikselskab.
Lokaldemokrati
Ved de danske lokalvalgene 15. november 2005 ble det stilt opp partilister på de nye kommune- og regionsnivåene, og partienes stemmetall fordelte representantene til to nye nivåer:
Socialdemokraterne har regionsrådsformanden i fire regioner: Nordjylland, Midtjylland, Sjælland, og Hovedstaden. Partiet Venstre har regionsrådsformanden i Syddanmark. I tillegg har disse to partiene også det overveldende antall kommunale borgermestere.
Norske kveners forbund
Norske kveners forbund – Ruijan kvääniliitto (NKF – RK) er en landsdekkende organisasjon som ble stiftet 4.-5. desember 1987. NKF – RK har som formål å arbeide for å bedre og fremme kveners og de finskættedes stilling, rammebetingelser og rettigheter, sosialt, kulturelt og næringsmessig, samt å styrke kvensk språk og synliggjøre kvenenes historie og kvenene som folk.
Noen av sakene som forbundet arbeider for, er en utredning av kvenenes historie og rettigheter, styrke medietilbud, at det skal opprettes en statssekretærstilling for kvenske saker. I tillegg vil NKF – RK ha kvensk inn på alle nivåer i utdanningssystemet, kvenske barnehager, kulturfond, offentlig skilting på kvensk, museer og sentre for kvensk språk og kultur.
Lokallag
Kvenforbundet har etablert flere lokallag i Norge. Lokallagene har aktiviteter som språkkurs, språkkafeer, slektsforskningskurs, kvensk håndarbeid, kvensk byggeskikk, dokumentasjon av kulturarv, historieformidling, aktiviteter for barn, kulturaktiviteter, reiser til søsterfolk i sør og i øst, til Tornedalen og Karelen, medlemsmøter og foredrag.
Liste over zoologiske autornavn
Liste over zoologiske autornavn er en oversikt over zoologiske autornavn med standardforkortelser.
Fjerde aliyah
Fjerde aliyah viser til den fjerde bølgen av jødisk innvandring til Israel fra Europa og Asia, som kom på grunn av sionistiske motiver mellom årene 1924 og 1928.
Innvandringen
Siden 1924 endret innvandringsmåten til landet Israel seg, og selv om denne innvandringsbølgen kom veldig nært til den forrige, blir de holdt atskilt.
Eyvind Solås
Eyvind Stauri Solås (1937–2011) var en norsk musiker, komponist, skuespiller og programleder i NRK Fjernsyn og NRK Radio. Han var mangeårig programleder i TV-programmet Musikknytt.
Fjerde aliyah
Innvandringen
En stor innvandringsbølge som begynte i 1924 og fortsatte i to år, ga en hurtig urban utvikling hovedsakelig i Tel Aviv, som absorberte et betraktelig antall innvandrere.
Eyvind Solås
Liv og virke
Eyvind Solås studerte ved Musikkonservatoriet i Oslo og fikk tysk statsstipendium for studier ved Musikkhøgskolen i Köln. I 1968 tok han magistergrad i musikkvitenskap ved Universitetet i Oslo med emnet En studie i Harald Sæveruds scenemusikk til Peer Gynt.
Fjerde aliyah
Innvandringen
I løpet av fjerde aliyah kom omtrent 80 000 innvandrere til landet Israel, hovedsakelig fra landene i Øst-Europa. Halvparten av innvandrerne kom fra Polen og resten fra Sovjetunionen, Romania og Litauen. I tillegg til dette var 12 % av innvandrerne fra Asia, hovedsakelig fra Jemen og Irak. Det var få innvandrere fra resten av Europa og Amerika.
Eyvind Solås
Liv og virke
Solås var aktiv som skuespiller og komponist ved Studentteateret og Teaterverkstedet i Oslo i 1950- og 1960-årene. Han ble tildelt Studentteatrets Orden Den Hvide Knap i 1958. I flere år var han også aktiv som skuespiller i profesjonell sammenheng på steder som Riksteatret, Teater Ibsen og i flere revyer av Ole Paus. Teateret var utgangspunkt for Solås' utvikling som komponist. Han sa selv: «I særlig grad fikk jeg her en rekke stilistiske utfordringer samt en gryende forståelse av musikk som en viktig del av en større kunstnerisk sammenheng.»
Fjerde aliyah
Grunnene til innvandring
Mange av de nye jødiske innvandrerne som ankom i denne perioden kom på grunn av økende antisemittisme i Europa. USAs strenge innvandringskvoter og -regler holdt jødene ute. Denne gruppen inneholdt mange middelklassefamilier som flyttet til voksende byer hvor de etablerte små forretninger og lettindustri.
Eyvind Solås
Liv og virke
Sammen med Reidar Skagestad bygde Solås opp musikk- og teaterlinjen ved Romerike Folkehøgskole. I sitt pedagogiske virke og som medarbeider i radio og fjernsyn fikk han anledning til å utprøve musikalske ideer på en rekke felter, blant annet talekor og lydkunst i radioteatersammenheng. Han har også komponert musikk til de norske filmene Liten Ida (1981), Den sommeren jeg fylte 15 (1976) og Brannen (1973).
Solås var også musikkskribent. I 1993 utgav han boka Ensom vandrer: fantasier og refleksjoner i Edvard Griegs landskap.
Fra 1969 arbeidet Solås i NRK og var blant annet musikksjef i fjernsynet fra 1988 til 1990. I 1996 gikk han over til musikkredaksjonen i radiokanalen P2. Han skapte en rekke programmer hvor han portretterte norske komponister og utøvere, blant annet Musikknytt som gikk på TV i perioden 1972–1986. Dette var et musikkmagasin som vakte stor oppmerksomhet, særlig fordi selve den journalistiske presentasjon hadde elementer av en særegen form for gjøglerisk absurdisme. Han samarbeidet også med Trond-Viggo Torgersen, noe som førte til en plateutgivelse med musikalske parodier, inkludert en utgave av Bee Gees hitmelodi «Too much heaven». I 1980 intervjuet han Adolf Hitlers rustningsminister og nære medarbeider Albert Speer i forbindelse med arbeidet med en TV-serier om musikk og nasjonalsosialisme.
I 1998 hadde han en gjesterolle i komiserien Karl & Co på TV 2.
I 2002 sluttet han i NRK og for å bruke tiden til å komponere musikk på heltid.
Solås var bosatt i Sandefjord og Oslo. Han døde i 2011 på Lovisenberg Diakonale Sykehus i Oslo etter kort tids sykeleie.
Familie
Eivind Solås var sønn av skolebestyrer Hermann Solås (1902–1974) og sykepleier Liv Stauri (1909–1981).
23. september
23. september er den 266. dagen i året (den 267. i skuddår). Det er 99 dager igjen av året. Dette er den hyppigst forekommende datoen for høstjevndøgn, jf. 21. september.
Navnedag
Snefrid og Snorre. Navnedagen er etter Snorre Sturlason, som døde denne dagen i 1241.
Fødsler
Se flere som er født 23. september i Kategori:Fødsler 23. september.
RK
RK kan referere til:
Olst-Wijhe
Olst-Wijhe er en kommune i den nederlandske provinsen Overijssel.
Virginia (andre betydninger)
Virginia har flere betydninger:
Seawolf
Seawolf har flere betydninger:
Arveavgiftsloven
'''Lov om avgift på arv og visse gaver av 19. juni 1964, også kalt arveavgiftsloven''', er en tidligere norsk lov. Loven omhandlet arveavgiften til staten ved arv, definerte hva som skal betales arveavgift for og hvordan avgiften skal beregnes.
Loven ble opphevet fra 1. januar 2014.
Therapy?
Bandet har en annerledes humoristisk sans, og de er ivrige og villige til å hente inspirasjon fra flere forskjellige kilder (merkbart punk rock), og ble kjent innen media i begynnelsen av 1990-tallet, da alternativ rock vokste og ble mer kjent, og har holdt seg i hele to tiår etter dette. Johnny Loftus skrev: "after a ten-plus year career that has seen them outlast competitors and outwit industry attempts at categorization... Therapy? are still headbangers with their thinking caps screwed on tight."
Selv om de nå har forsvunnet fra media og topplistene, fortsetter Therapy? å gi ut nytt materiale, og får såpass med oppmerksomhet at de kan turnere og underholed en liten, lojal fanskare. Etter at Neil Cooper begynte på trommer i 2004, har bandet hatt en veldig stabil oppstilling. Therapy? er for øyeblikket under kontrakt med Demolition Records, med distribusjon over hele verden via Global Music.
Tidligere år (1989–1992)
Andy Cairns så Fyfe Ewing spille trommer i et punkband som spilte coverlåter under en veldedighetskonsert i Jordanstown Polytechnic, tidlig i 1989. De to snakket etter konserten og ble enige om å øve hjemme hos Fyfe i Larne. Det fungerte med de to, og den samme sommeren spilte de inn en demo med fire spor (Thirty Seconds of Silence) hvor Andy spilte på en bassgitar Fyfe fikk låne fra klassekamerat Michael McKeegan. De bestemte seg for å spille en konsert, og rekruterte McKeegan før de spilte sin debutkonsert på Belfast kunstakademi. Etter dette fulgte de opp med nok en demo, Meat Abstract, med fire spor. Musikken deres hadde blitt tydelig påvirket av artister innen sjangeren indierock, som The Jesus Lizard og Big Black samt nye discoband som de belgiske Errotic Dissidents.
Therapy? gav ut sin først singel, Meat Abstract i juli, 1990. Opplaget ble begrenset til 1000 kopier, og ble gitt ut på bandets egne plateselskap, Multifuckingnational Records. I løpet av sommeren det året gikk bandet på sin første turne i Storbritannia sammen med The Beyond, og fikk fanget den innflytelsesrike DJen John Peels oppmerksomhet i prosessen. Bandets tidligere år bestod av mye hardt arbeid på den lokale alternative musikkscenen, som førte til at Andy Carins ofte måtte tilbringe hele dager på Michelin sin hjulfabrikk (hvor han jobbet som kvalitetsinspektør), og deretter kjøre over hele Nord-Irland for å rekke konsertene. Therapy? fikk snart de lokale musikkelskernes oppmerksomhet med sin kompromissløse stil. De brukte gitarens feedback som et "fjerde instrument" og ukonvensjonelle sangstrukturer, kombinert med en mørk og original tilnærming til tekstene, og en kreativ bruk av samples som de hentet fra kultfilmer og obskure dokumentarer, og dette førte til at de ble merket av det hippe, uavhengige plateselskapet Wiiija Records, i London, i 1990. Det var Lesley Rankine fra Silverfish som gjorde dette mulig, da han gav bandets første singel til Gary Walker i Wiiija.
Debuten deres hos A&M Records, Nurse, kom seg inn på UK's Top 40 Album Chart i november 1992, mens singelen Teethgrinder ble bandets første singel på topp 40-listene i både Storbritannia og Irland. Grungerevolusjonen var i full sving, med Nirvana i spissen. Som forventet begynte media å trekke sammenligninger mellom de to bandene. Det tunge gitarspillet og den oppfinnsomme trommespillingen hadde raskt blitt Therapy?s varmerke, og ledet dem mer mot grunge en fra det.
Suksessen (1993–1995)
Hvis det var ett «gjennombruddsår» i bandets historie, må det uten tvil ha vært 1993. Da bandet gav ut EP-en Shortsharpshock ble de satt på kartet, da EP-en gikk rett inn på Topp 40, så langt oppe som på niendeplass. Singelen førte til bandets første av mange opptredener på musikkprogrammet Top of the Pops. Etter Shortsharpshock gav bandet ut to EP-er til, som begge kom inn på Topp 40, Face the Strange og Opal Mantra, mens de turnerte på festivaler i Europa, tok noen turer til USA for å støtte band som Kings X, Helmet og The Jesus Lizard, og spilte sin debutkonsert i Japan. En samling av de tre EP-ene ble gitt ut i USA og Japan, under navnet Hats Off to the Insane, og i Europa, som Born In A Crash.
I februar 1994 gav de ut det kommersielt suksessrike albumet Troublegum, som skaffet bandet opptredener på flere rock- og indiefestivaler, blant annet i Reading (tredje opptreden på rad), Donington og Phoenix, bare i Storbritannia, samt enda flere singler som havnet på Topp 40. Albumet fikk en rekke nominasjoner mot slutten av året, inkludert en nominasjon til Mercury Music Prize, og suksess under Kerrang! Awards.
Albumet Infernal Love ble gitt ut i juni, 1995, til lunkne anmeldelser. Bandet prøvde å skape en "cinematisk" effekt, og ansatte David Holmes, en DJ fra Belfast, for å koble alle sporene til temaet "galskap". Det var derimot mange som mente at det kun lignet på en sammensmelting av ballader uten særlig struktur. Til tross for nok en konsert på Donington med Metallica, og singlene Stories og Loose, som begge kom inn på topplistene i Storbritannia tidligere samme år, var det klart at Therapy? hadde endret stil. Selv om singelen Diane var en hit på topp 10-listene i 15 land i Europa senere samme år, hadde mye av deres moment allerede forsvunnet.
Ewing slutter/Kvartett (1996–1998)
Fyfe Ewing forlot bandet i januar 1995, og skylte dette på alt presset han følte på grunn av den hektiske turneringen. Mange antok at nå sdom en viktig del av bandet var borte, ville bandet til slutt splittes. Istedenfor rekruterte bandet Graham Hopkins for å erstatte Ewing, og Martin McCarrick på cello, og fortsatte å turnere i USA og Canada gjennom 1996.
Therapy? brukte størsteparten av 1997 til å skrive, øve og spille inn oppfølgeren til Infernal Love.
Selv om singelen Church of Noise, utgitt i mars 1998, ikke ble en kommersiell suksess, markerte det bandets tilbakekomst etter tre år utenfor rampelyset. Albumet Semi-Detached fortsatte i samme spor som Troublegum og Infernal Love, med deres mørke atmosfære. Det var alt for lite reklame for albumet, og på grunn av problemer hos plateselskapet A&M Records mistet bandet platekontrakten sin. Uten støtte fra et plateselskap måtte Cairns og McKeegan finansiere bandets Europeiske turne sent i 1998.
Årtusenskiftet (1999–2003)
Albumet Semi-Detached er, når man ser tilbake på det, bandets mest radiovennlige utgivelse, men til tross for dette ble bandets kommersielle suksess dårligere. Bandets tilnærming til nyere alternativ metal kunne høres på sangen «Ten Year Plan» fra albumet Suicide Pact - You First, utgitt på Ark21 i 1999, som var fullstappet med musikalsk aggresjon. Albumet hadde en mye fullere lyd, men var fremdeles ikke å høre på de større radiokanalene.
Albumet So Much For the Ten Year Plan – A Retrospective 1990-2000 ble gitt ut det kommende året, og pekte mot bandets problemer med korporativ rock i nyere tid. Det lot også bandet fullføre noen gjenværende krav Universal Records hadde.
Bandet turnerte i Europa i 2002 med Keith Baxter (tidligere trommis i 3 Colours Red). Hopkins ble permanent erstattet av Neil Cooper, som hadde spilt i The Beyond, Cable og Gorilla, og bandet skaffet seg en ny platekontrakt med Spitfire Records.
Denne oppstillingen varte i ett album, High Anxiety. Bandets første hjemmevideo ble gitt ut på en DVD, under navnet Scopophobia like etter, og inneholdt en full innspilling fra en konsert i Mandella Hall, Belfast, i juni 2003, samt promovideoer og mye ekstra. Bandet fullførte en turne i Storbritannia i slutten av 2003 med kun tre medlemmer, da McCarrick forlot turneen etter å ha sprengt trommehinnen.
Tremannsband igjen (2004-2007)
McCarrick forlot bandet permanent i mars 2004, og bandet ble igjen et tremannsband, for første gang siden 1995. Never Apologise Never Explain ble gitt ut i september 2004, til en fanskare som var kjent med tremannsbandversjonen av Therapy, og albumet minnet om den klaustrofobiske lyden på deres tidligere materiale.
Det neste albumet, One Cure Fits All, ble gitt ut i april 2006. Albumet var proodusert av Pedro Ferreira, og det var tydelig at bandet hadde vendt tilbake til de melodiske tendensene i High Anxiety, noe som førte til en splittet fanbase.
Den 19. september 2006, spilte Therapy? et eksklusivt studioshow bestående av sanger valgt av fansen, som hadde stemt inn sine topp tre favorittsanger fra en lang liste på bandets hjemmeside. Etter opptelling ble de tolv mest populære sporene freført og spilt inn (både som audio og video). Tidlig i 2007 ble de tilgjengelig for kjøp gjennom bandets offisielle nettside. Webgigen er ikke lenger til salgs. Deres gamle plateselskap, Universal Records (som eide rettighetene på noe av det materialet bandet spilte inn på A&M Records) gav ut en DVD med gamle promoklipp (Gold) og en dobbel samle-CD med BBC-sesjonene (Music Through A Cheap Transistor) i 2007. På turnéfronten fokuserte Therapy? på områder de sjelden spilte på, inkludert et show på NXNEfestivalen i Canada, flere datoer i Europa (hvor en av dem var som en erstatning for Helmet under Nova Rock Festival) og en turné gjennom land som Romania, Kroatia og Serbia, og to konserter på Reunion Island, utenfor den afrikanske kysten. Bandet avsluttet 2007 ved å støtte New Model Army under julekonserten deres i Paris.
Crooked Timber (2008-Nå)
Tharpy? ble valgt som en erstatning for Biffy Clyro i siste øyeblikk under Jägermeister Rock Liga-turneen i Tyskland, som varte over seks datoer i februar, 2008. Dette var de eneste konsertene bandet spilte i 2008, da de fokuserte all sin energi på å spille inn det nye albumet. Bandet skrev den 1. april 2008, at de skulle produsere albumet selv, og at det nesten var ferdig, noe som senere viste seg å være en aprilsnarr. Therapy begynte ikke å spille inn albumet før sent i juli, på Blast Studios i Newcastle, og var ferdige i slutten av august. Albumet ble produsert av Andy Gill, og ikke bandet selv. Videoinnspillinger av øvelsene ble lastet opp på Therapy?s nettsted, og ga en liten prøve av deres arbeid, noe som var mye mer rytmisk og påvirket av jazz, og et røffere spor, som lignet mye på deres nyere arbeid.
Albumet Crooked Timber ble gitt ut den 23. mars 2008 via Demolition Records/Global Music. Bandet spilte hele det nye albumet på et par konserter i mai, spilte på noen europeiske festivaler i løpet av sommeren (inkludert en debutopptreden på Oxegen i Irland, og en andre konsert på Download Festival i England), og har planlagt flere turneer i Storbritannia i løpet av oktober, før de legger ut på en full europeisk turne mot slutten av året.
Spørsmålstegnet
Det uvanlige spørsmålstegnet på slutten av bandnavnet har vært en årelang diskusjon. Mange teorier har dukket opp, hvorav flere er helt usannsynlige. Sannheten er heller kejdelig; da Andy Cairns designet bandets første hjemmelagde demokassett, bommet han når han skulle sette på klistermerket med bandnavnet på kassetten, og brukte "?" for å få det til å se mer profesjonelt ut.
Samarbeidsprosjekter og andre opptredener
Therapy? jobbet sammen med rapperen Fatal på sporet «Come and Die», fra lydsporet til filmen Judgment Night fra 1993.
Therapy? covret Black Sabbath-sangen «Iron Man» med Ozzy Osbourne for albumet Nativity in Black: A Tribute to Black Sabbath i 1994.
Therapy? covret sangen «Invisible Sun» av The Police for veldedighetsalbumet Peace Together i 1993.
Therapy? covret sangen «Breaking the Law» av Judas Priest, som en B-side på singelen Nowhere.
Therapy? covret sangen «Where Eagles Dare» av The Misfits for hyllestalbumet Violent World: A Tribute to the Misfits fra 1997.
Therapy? covret sangen «Vicar in a Tutu» av The Smiths for hyllestalbumet The Smiths Is Dead i 1997.
Therapy? covret sangen «Denim Demon» av Turbonegro for hyllestalbumet Alpha Motherfuckers fra 2001.
Andy Cairns har spilt in stemmen på flere spor med forskjellige band opp gjennom årene - «Jonestown Mind» (1994) av The Almighty, «Rehab» (2000) av det britiske bandet Manchild, «Radio» (2001) av det britiske bandet Dog Toffee (selv om denne versjonen aldri har blitt utgitt), «Gleason» (2002) av det nordirske bandet Throat, «Get Your Groove On» (2003) av The Wildhearts, «F8» (2005) av This Is Menace (en liveversjon av denne kan høres på DVD-en «Emotion Sickness»), «The Second Triumvirate of Lavonia» (2009) av det italienske bandet Inferno.
Therapy? kan bli sett på DVD-en «Welt Turbojugend Tage», hvor de fremfører «Meat Abstract», «Nowhere» og «Teethgrinder» live i Hamburg, 2004.
Sangen «Auto Surgery» finnes på spillet Road Rash fra Electronic Arts på 3DO, Saturn og PlayStation.
Sangen «Accelerator» er en del av lydsporet for filmen Kalifornia (1993) av Dominic Sena, med Brad Pitt i hovedrollen.
«Screamager» og «Nowhere» kan bli hørt på den første sesongen av BBC sin sitcom, Game On.
Bindingsentalpi
Bindingsentalpi er et begrep innen fysikalsk kjemi og er den energien som skal til for å bryte ett mol av en type binding. Vi oppgir bindingentalpien, ∆H, i kJ/mol, og den er alltid positiv.
Den energien som frigjøres ved å danne ett mol av en type binding, har samme måltall som bindingsentalpien, men ∆H får negativt fortegn.
Overtidsarbeid
Overtidsarbeid er arbeid utover lovens grense for såkalt alminnelig arbeidstid.
Norge
Lovens grenser for alminnelig arbeidstid er:
Når man arbeider overtid, har man krav på et tillegg til den alminnelige lønnen på minst 40 %. Det er ikke tillatt å avtale en lavere prosentsats.
Jobber en f.eks. 15-21 (5,5 timer) for så 8-15 (6,5 timer) dagen etter skal en ha betalt for 3 timer overtid, da man totalt har jobbet 12 timer inkludert 2x pause i løpet av 24 timer.
Billy Corgan
Billy Corgan (født William Patrick Corgan 17. mars 1967 i Chicago i Illinois i USA) er en amerikansk musiker og sanger, kjent som en av grunnleggerne av bandet The Smashing Pumpkins.
Han dannet sitt første band i 1985, The Marked, men ble oppløst etter ni måneder. I 1988 dannet han bandet The Smashing Pumpkins sammen med James Iha, D'Arcy Wretzky og Jimmy Chamberlin. Det var med Smashing Pumpkins Billy Corgan ble kjent og de spilte sammen i mer enn et tiår, inntil de ble oppløst i 2000.
I begynnelsen av 2001 dannet Corgan bandet Zwan sammen med Matt Sweeney, David Pajo, Paz Lenchantin og Jimmy Chamberlin. I 2003 kom deres første album, Mary Star of the Sea.
Band
Det oppsto konflikter innad i bandet, Zwan og det ble oppløst etter kun 2 år.
I juni 2005 kom Corgan med sitt første soloalbum TheFutureEmbrace. Det fikk blandede kritikker.
Bacalar (kommune)
Bacalar (yukatansk maya: Bakhalal) er en kommune i den meksikanske delstaten Quintana Roo. Den blei skilt ut fra Othón P. Blanco kommune 2. februar 2011. Den grenser til José María Morelos kommune og Felipe Carrillo Puerto kommune i nord, Othón P. Blanco kommune i sør, delstaten Yucatán i vest, og Det karibiske hav i øst. Kommunen hadde om lag 23 400 innbyggere i 2011. Arealet er på 7 161 km². Kommunens administrasjonssentrum er byen Bacalar. I kommunen ligger blant annet ruinene av mayabyene Chacchoben og Ichkabal. Den har ei 20,1 km lang kystlinje.
Bebodde steder
Ved folketellinga i 2010 hadde kommunen 57 bebodde steder. De største er de følgende:
A Rush of Blood to the Head
På VG-listen var A Rush of Blood to the Head inne i hele 47 uker, med førsteplass som beste plassering. Albumet var inne på listen i både 2002, 2003, 2004 og 2005.
Den største hiten i Norge fra albumet, var «In My Place».
Albumet ble nominert til flere Grammy-priser i 2002 og vant prisen for «Beste alternative album», til tross for at Coldplay på det tidspunkt hadde oppnådd en stor grad av allmenn interesse. I 2003 ble albumet rangert som nummer 473 i musikkmagasinet Rolling Stones liste over tidenes 500 beste album.
A Rush of Blood to the Head inneholder typiske gitartunge popsingler («In My Place»), kjærlighetsballader («The Scientist»), akustiske sanger («Green Eyes») og andre mer intime sanger.
Albumcoveret er designet av den profilerte norske fotografen Sølve Sundsbø.
Sporliste
Alle sanger skrevet av Guy Berryman, Jon Buckland, Will Champion og Chris Martin.
Bettie Page
Bettie Mae Page (født 22. april 1923 i Nashville i USA, død 11. desember 2008 i Los Angeles) var en amerikansk foto- og pinupmodell og en av de første modellene i Playboy. Stilen hennes, med ravnsvart hår, pannelugg, korsetter, strømper og stiletthæler, ble kopiert av mange, både i hennes samtid og senere. Blant annet kopierte Uma Thurman henne i filmen Pulp Fiction. Pages image var med på å legge grunnlaget for den seksuelle revolusjonen i 1960-årene.
Bakgrunn
Bettie Page vokste opp i fattige kår som den eldste i en søskenflokk på seks. Foreldrene var Walter Roy Page (1896–1964) og Edna Mae Pirtles (1901–1986). I barndommen hennes reiste familien mye rundt i USA på leting etter arbeid og økonomisk stabilitet. Bettie, som ble seksuelt misbrukt av sin egen far, måtte tidlig ta seg av sine yngre søsken. Foreldrene ble skilt da Bettie var ti år gammel. Selv om moren arbeidet dobbelt som frisør på dagtid og medhjelper i et vaskeri på kveldstid, klarte hun ikke å få endene til å møtes. Hun så seg nødt til å plassere Bettie og hennes to søstre på et protestantisk barnehjem, hvor de var i ett år.
Da Bettie og hennes søstre var tenåringer, eksperimenterte de med frisyrer og imiterte sine idolers sminkestiler. Bettie lærte seg også å sy. Alt dette kom til nytte i hennes senere karriere, da hun selv tok hånd om egen sminke, frisyre og klær. Hun var ellers en meget dyktig elev på Hume-Fogg High School og medlem av debattklubben der.
I 1943 giftet hun seg med sin tidligere skolekamerat Billy Neal rett før han ble innkalt til militærtjeneste i annen verdenskrig. Kort tid etter flyttet hun fra San Francisco til Nashville, deretter til Miami, for til slutt å ende opp i Port-au-Prince på Haiti. Da hun kom tilbake til USA i 1947, bosatte hun seg i New York og begynte å ta timer i skuespill. Hun søkte også om skilsmisse fra Neal.
Modellkarriere
Bettie Page arbeidet først i New York City som sekretær. I 1950 oppdaget imidlertid en fotograf henne på stranden ved Coney Island i Brooklyn. Page gikk med på å posere naken, og bildene fikk stor spredning. Det var aktbilder, erotiske bilder og også pornografiske bilder. Hun ble et kjent ansikt i erotikkindustrien. Særlig oppmerksomhet ble det rundt fotoer med BDSM-motiv, blant annet for John Willies fetisjmagasin Bizarre.
Page kom på trykk i mange pinup-blader. Det store gjennombruddet kom da Playboys Playmate of the Month i januar 1955 viste bilder av henne som blunket til kamera mens hun pyntet juletreet iført nisselue.
Senere liv
Etter flere mislykkede ekteskap flyttet Page til Florida i slutten av 1950-årene. Hun gjennomled også perioder av psykisk sykdom og fikk diagnosen schizofreni. Tidvis led hun også av depresjoner og humørsvingninger, og i en periode var hun lagt inn for behandling på et sinnssykehus.
I 1959 ble hun påvirket av vekkelsesbevegelsen og omvendt. Hun brøt følgelig med sitt tidligere liv og ble aktiv i en baptistkirke. Hun engasjerte seg i den karismatiske vekkelsen på flere måter. Page gikk på Bible Institute of Los Angeles, på Multnomah School of the Bible og et senter kalt Bibletown tilknyttet en karismatisk menighet i Boca Raton. I 1960-årene ville hun reise ut som misjonær til Afrika, men fikk ikke lov fordi hun var fraskilt. Før hun slo seg ned i Nashville i 1963, arbeidet hun for en rekke kristne organisasjoner. For å kunne reise ut som misjonær, giftet hun seg i 1963 eller 1964 på nytt med sin tidligere ektefelle Billy Neal. Dette ekteskapet ble annullert etter kort tid.
Bettie Page vendte til en viss grad tilbake til offentligheten i 1990-årene og ga da flere intervjuer, men nektet å stille opp på bilder.
Hun ble rammet av lungebetennelse etterfulgt av et hjerteinfarkt, og døde 85 år gammel.
For You, For Me Tour
For You, For Me Tour er den ellevte konsertturneen av den australske sangeren Kylie Minogue. Dette er Minogues første turne i Nord-Amerika. Konserten har fått meget gode kritikker fra musikkritikere. Turneen tjente over tre millioner dollar.
Disseminert intravaskulær koagulasjon
Disseminert intravaskulær koagulasjon (DIC), synonymer: patologisk plasmaproteolyse, forbrukskoagulopati. DIC er en sykdomstilstand som kjennetegnes ved reduksjon i de komponenter som er blodets koagulasjon, fordi disse komponentene brukes opp i utbredt patologisk dannelse av blodpropper i kroppens blodårer. Sykdomstilstanden kan utløses av en rekke andre sykdommer.
Generelt
Generell eller lokal aktivering av koagulasjonssystemet fører til økt forbruk av blodplater, koagulasjonsfaktorer og -inhibitorer. Er forbruket større enn produksjonen, faller konsentrasjonen av blodplater og koagulasjonsfaktorer (ukompensert DIC) og resulterer i defekt hemostase. Ved mindre grad av aktivering holder produksjonen tritt med et økt forbruk (kompensert DIC). Aktiveringen fører til dannelse av trombin som omdanner fibrinogen til fibrin, aggregerer blodplater og aktiverer faktorene V og VIII. Økt trombindannelse fører til økt forbruk og lav plasmakonsentrasjon av antitrombin og protein C. Intravasal fibrinavleiring aktiverer fibrinolysen lokalt, plasmin nedbryter fibrin til fibrindegraderingsprodukter (D-dimer). Tilstander som fører til DIC, aktiverer ofte samtidig det fibrinolytiske system (generell fibrinolyse), kininogen-kininsystemet og komplementsystemet (patologisk plasmaproteolyse).
Etiologi
Tilstander som kan utløse akutt DIC:
Septisk sjokk ledsages nesten alltid av økt aktivering av koagulasjonssystemet og nedsatt mengde koagulasjonsfaktorer og blodplater på grunn av økt forbruk. Aktiveringen skyldes vesentlig endotoksinene og fører til trombosering i mikrosirkulasjonen. Ved septisk sjokk forbrukes de naturlige koagulasjonshemmerne antitrombin og protein C. Ekstremt lave verdier av protein C er vanlig og forbundet med en dårlig prognose. Samtidig er fibrinolysen hemmet pga. økt konsentrasjon av PAI-1 (plasminogen aktivator inhibitor-1).
Tilstander som kan utløse subakutt/kronisk DIC
Diagnostikk
I noen tilfeller er DIC en ren laboratoriediagnose, men ved alvorlige infeksjoner som meningokokksepsis foreligger ofte kliniske tegn (hudblødninger, ekstremitetsnekroser) som skyldes mikrotrombosering og økt blødningstendens.
Ukompensert DIC diagnostiseres på typiske utfall i hemostaseprøvene.
Kompensert DIC er vanskeligere å diagnostisere. Baseres på positiv fibrinmonomertest, plasma fibrindegraderingsprodukter, aktiveringsprodukter, fallende blodplatetall og fibrinogen, nedsatt antitrombin.
Behandling
Det viktigste er å behandle grunnsykdommen. Hvis denne raskt kan bringes under kontroll, er annen behandling unødvendig (evakuering av uterus ved obstetriske komplikasjoner, antibakterielle midler ved sepsis, endokrin terapi ved cancer prostatae). Korreksjon av patofysiologi som kan initiere eller vedlikeholde DIC (hypovolemi, sjokk, hypoksi, acidose).
Klinikken avgjør om det er indikasjon for spesifikk behandling (heparin, aktivert protein C, antitrombinkonsentrat, tilførsel av koagulasjonsfaktorer eller blodplater, fibrinolysehemmere). Pasienter uten kliniske symptomer på DIC skal ikke ha spesifikk behandling selv om hemostaseprøver viser DIC.
Oslo operaball
Siden 1988 er det avholdt årlige Operaball i Oslo og på den Gamle Logen, i fortsettelse av 1850-årenes maskeball og kunstnerkarnevelene fra 1863
Thaulow
Thaulow er et dansk-norsk slektsnavn.
Navnet kommer fra det danske kirkesognet Taulov, også skrevet Tavlov, tidligere i Vejle amt, i dag en by i Fredericia kommune på Jylland. Navnet kom til Norge med sorenskriver Henrik Bertilsen Thaulow i Moss (ca. 1655–1717); hans far, prost Bertil Henriksen Thaulow, var sønn til sogneprest Henrik Sørensen i Taulov.
Mønsterløse dekk
Mønsterløse dekk eller slicksdekk (ofte bare kalt slicks, fra engelsk: slick tires, «dekk med slett overflate») er en type dekk uten mønster, og dermed uten drenering for å fjerne eventuelt vann som kommer mellom dekket og underlaget. Under tørre forhold vil mønsterløse dekk, ved å eliminere alt av spor som er skåret inn i dekket, gi den størst mulige kontaktflate mot veien, og maksimalt veigrep for en gitt dekkdimensjon. Mønsterløse dekk brukes innen motorsport som kjøres på bilbaner med asfaltdekke, og hvor utøverne kan velge forskjellige dekk ut fra værforholdene og ofte kan bytte dekk under løpet.
Mønsterløse dekk blir enkelte ganger kalt tørrværsdekk, men tørrværsdekk kan imidlertid også referere til andre dekktyper for tørrværsforhold som har mønster. I Formel 1 kjørte man for eksempel i 2021 med tre typer tørrværsdekk (myk, medium og hard gummiblanding) som alle er mønsterløse dekk, samt et mellomværsdekk (engelsk: intermediate tyres) og et regnværsdekk som begge hadde mønster. Mellom 1998 og 2008 hadde også tørrværsdekkene i Formel 1 mønster, men dette var bare langsgående riller og hadde dermed ingen særlig drenerende effekt, og ble bare brukt for å minske grepet og dermed hastighetene.
Mønsterkøse dekk brukes som regel på alle fire hjul, da de fleste typer motorsport krever maksimalt grep til både framdrift, styring og bremsing. Innen dragracing brukes de imidlertid vanligvis bare på drivhjulene, ettersom det eneste viktige her er å få maksimalt grep i lengderetningen for å overføre motorkraften til bakken.
Under tørre forhold
Ettersom det ikke er noe mønster skåret inn i dekket deformeres mønsterløse dekk relativt lite under belastning. Den reduserte deformasjonen gjør at dekkene kan lages av mykere gummiblandinger uten å risikere overoppheting og påfølgende blæring (engelsk: blistering) i dekkoverflaten. Den mykere gummien gir større adhesjon til veioverflaten, men slites også ut mye raskere enn den hardere gummien som brukes i vanlige dekk til gatebruk. Det er ikke uvanlig at førerne i enkelte typer motorsport, som for eksempel Formel 1, kan slite ut flere sett med dekk i løpet av et løp.
Under våte forhold
På grunn av større kontaktflate gir mønsterløse dekk langt mer traksjon på tørr asfalt enn mønstrede dekk, men langt lavere traksjon under våte forhold. Våt asfalt reduserer traksjonen dramatisk på grunn av vannplaning som følge av at vannet blir presset inn mellom dekkets kontaktflate og veioverflaten. Mønsterløse dekk er dermed ikke egnet (eller tillatt) til bruk på biler til vanlig veibruk, som må kunne fungere i alle værforhold. Mønstrede dekk, som er designet for å fjerne vann (drenere) fra kontaktflaten gjennom spesielt utformet mønster, vil i motsetning til mønsterløse dekk beholde veigrepet også på våt asfalt.
Bruk i Formel 1
I Formel 1 ble det ikke brukt mønsterløse dekk fra til. Det ble i stedet brukt tørrværsdekk med fire langsgående riller som var ment å redusere det totale grepet og redusere hastigheten i svingene. Disse dekkene ble av og til likevel referert til som «slicks», ettersom hensikten med rillene ikke var å drenere vann og dekkene ikke kunne brukes effektivt under våte forhold. Mønsterløse dekk ble gjeninnført fra og med -sesongen.
Løsningsentalpi
Løsningsentalpi er et begrep som brukes innenfor kjemien når vi snakker om kjemiske løsninger og prosesser.
Varmen som skal til for å løse et stoff i vann, kaller vi løsningsentalpi.
Mark Hart
Mark Hart (født 2. juli 1953 i Fort Scott, Kansas) er en amerikansk musiker, plateprodusent, bassist, gitarist og keyboardist. Hart er best kjent som medlem i rockebandet Supertramp og i Crowded House. Han var medlem av Supertramp fra 1985 fram til de ble oppløst i 1988. Bandet ble gjenforent i 1996 og Hart ble med igjen. Han har produsert plater for flere artister i USA.
Svein Inge Valvik
Svein Inge Valvik (født 20. september 1956 i Bærum) er en norsk tidligere diskoskaster som representerte klubbene Vidar, Stabæk IF, IF Kamp-Vestheim, Tjalve og Urædd.
Hans personlige rekord er fra 1982 pålydende 68,00 m. Han er med det tidenes nest beste diskoskaster i Norge, kun slått av Knut Hjeltnes. Valvik ble norgesmester i diskos 9 ganger i perioden 1977 til 1996, og har vunnet 23 NM-medaljer i diskos på 29 år.
Bakgrunn
Han var gift med den tidligere syklisten Monica Valen. De har en datter sammen. Han er siden gift på nytt, og har fått to døtre til.
Noida
Noida (hindi: (Nōēḍā)), forkortelse for Naveen ("ny" på hindi) Okhla Industrial Development Authority, er et område som styres av New Okhla Industrial Development Authority (også kalt NOIDA eller New Okhla) og ligger omtrent 20 km sørøst for New Delhi. Noida ligger dermed rett utenfor hovedstadsområdet. Området er administrassjonssentrum i distriktet Gautam Buddha Nagar i den indiske delstaten Uttar Pradesh. Noida er en såkalt census town og ble grunnlagt den 19. april 1976. Denne dagen blir i dag feiret som "Noidadagen". I 2001 hadde området 293 908 innbyggere.
Sanjay Gandhi satte opp området som en del av en urbanisering under den kontroversielle unntakstilstanden (1975–1977). Byen ble opprettet under UP Industrial Area Development Act. Den har førsteklasses bekvemmeligheter og regnes som en av de mer moderne forstedene til Delhi i hovedstadsområdet. Området er også hjem til Noida Film City (Noida filmby).